Argos
Argos er i den græske mytologi et uhyre med 100 øjne over hele kroppen. Hera satte Argos med tilnavnet Panoptes ('Altseer') til at vogte på nymfen Io. Zeus sendte derpå Hermes ned for at redde Io, og med fløjtespil og trylleurter fik han Argos til at blunde, hvorefter han dræbte uhyret. Hera forvandlede Argos til en påfugl, hvis hale er fuld af øjne. Siden antikken har Argos været symbol på årvågenhed.